अभिनेता गुलशन ग्रोवर कहते हैं कि बतौर अभिनेता यह उनकी सीमा है कि वह घटिया और तुच्छ फिल्में नहीं कर सकते हैं। उनकी फिल्म 'सुपर से ऊपर' शुक्रवार को प्रदर्शित हुई है। गुलशन ने आईएएनएस को बताया, "मैं ऐसी फिल्में नहीं करना चाहता हूं जिन्हें अपने परिवार संग ना देख सकूं। मैं घटिया या अप्रिय फिल्मों का हिस्सा नहीं हो सकता। इसके बजाय मैं लघु फिल्में करूंगा, जिनमें कलात्मक कौशल का प्रदर्शन कर सकता हूं।"